Izziņa par atzinumos sniegtajiem iebildumiem

|  |
| --- |
| Ministru kabineta noteikumu “Grozījumi Ministru kabineta 2014. gada 11. februāra noteikumos Nr. 96 "Nodokļu un citu maksājumu reģistrēšanas elektronisko ierīču un iekārtu lietošanas kārtība” projektam |

(dokumenta veids un nosaukums)

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | **Noteikumu projekta 1.punkts:**“1. svītrot 71.5. apakšpunkta trešo teikumu.” | **Finanšu ministrija**Veselības ministrijas sagatavotais noteikumu projekts paredz atcelt daļu no tiesību normām, kuras ar 2018.gada 18.decembra grozījumiem tika iekļautas Ministru kabineta 2014.gada 11.februara noteikumos Nr.96 "Nodokļu un citu maksājumu reģistrēšanas elektronisko ierīču un iekārtu lietošanas kartība" (turpmāk — MK noteikumi Nr.96). Proti, noteikumu projekts paredz atcelt veselības aprūpes pakalpojumu sniedzēju pienākumu par sniegtajiem medicīnas pakalpojumiem reģistrētajā kvītī un elektroniski sagatavotajā reģistrētajā kvītī norādīt preču pircēja vai pakalpojumu saņēmēja vārdu, uzvārdu un personas kodu, … | **Nav ņemts vērā**Veselības aprūpes pakalpojumu sniedzējiem uzliktais pienākums par sniegtajiem medicīnas pakalpojumiem reģistrētajā kvītī un elektroniski sagatavotajā reģistrētajā kvītī norādīt preču pircēja vai pakalpojumu saņēmēja vārdu, uzvārdu un personas kodu, pārkāpj personas tiesības uz privātās dzīves neaizskaramību, kas izpaužas kā veselības datu nodošana apstrādei bez personas piekrišanas.Atbilstoši Regulas 2016/679 4.panta 15.punktam veselības dati ir personas dati, kas saistīti ar fiziskas personas fizisko vai garīgo veselību, tostarp veselības aprūpes pakalpojumu sniegšanu, un kas atspoguļo informāciju par tās veselības stāvokli. Veselības ministrijas ieskatā šo definīciju nevar skatīt pārāk šauri attiecinot tikai uz informāciju par personai uzstādītu diagnozi (SSK – 10 kodu), bet tā attiecas uz jebkuru informācijas par personas veselības stāvokli, tajā skaitā, faktu, ka persona ir vērsusies pie konkrētas ārstniecības personas vai persona ir veikusi konkrētus izmeklējumus. Tādējādi arī darījumu apliecinošā dokumentā norādītā informācija par pakalpojuma sniedzēju (konkrēto ārstniecības iestādi) un personu, kura saņem pakalpojumu (konkrētās personas vārds, uzvārds, personas kods) un pakalpojuma veidu (konsultācija, izmeklējums u.c) atklāj informāciju par personas veselības stāvokli un ir uzskatāmi par veselības datiem.Turklāt, personām, kuras vēlas atgūt pārmaksāto iedzīvotāju ienākumu nodokli par veselības aprūpes pakalpojumiem, ir tiesības brīvprātīgi iesniegt gada ienākumu deklarāciju. Nosūtot bez personas piekrišanas visas elektroniski sagatavotās reģistrētās kvītis, tās tiek nosūtītas arī par personām, kuras nevēlas aizpildīt gada ienākumu deklarāciju un nevēlas atgūt pārmaksāto iedzīvotāju ienākumu nodokli, kas savukārt ir pretrunā ar Regulas 2016/679 5.pantu, kas nosaka datu apstrādes vispārējos principus, jo īpaši datu minimizēšanas principu |  | **Noteikumu projekta 1.punkts:**“1. svītrot 71.5. apakšpunkta trešo teikumu.” |
| 2. | **Noteikumu projekta 3.punkts:**“3. izteikt 82.1. apakšpunkta ievaddaļu šādā redakcijā: “82.1. darījumu apliecinot ar šo noteikumu 71.punktā minētajā kārtībā noformētu reģistrēto kvīti pēc darījuma partnera pieprasījuma:”. | **Finanšu ministrija**…, ka arī paredz atcelt prasību reģistrēto kvīti un elektroniski sagatavoto reģistrēto kvīti izsniegt par katru veselības aprūpes pakalpojumu sniedzēja veikto darījumu.  | **Nav ņemts vērā**Spēkā esošā Ministru kabineta 2014.gada 11.februāra noteikumu Nr. 96 "Nodokļu un citu maksājumu reģistrēšanas elektronisko ierīču un iekārtu lietošanas kārtība” redakcija (turpmāk – MK noteikumi Nr.96) nesamērīgi palielināja administratīvo slogu veselības aprūpes pakalpojumu sniedzējiem ar mazu apgrozījumu, tai skaitā ģimenes ārstiem. Lai to novērstu, noteikumu projektā tiek svītrots pienākums veselības aprūpes pakalpojumu sniedzējiem sagatavoto reģistrēto kvīti izsniegt par katru darījumu. Turklāt nav sniegts arī pamatojums tam, kāpēc šāds pienākums izsniegt reģistrēto kvīti par katru darījumu ir uzlikts tieši veselības aprūpes pakalpojumu sniedzējam nevis visiem pakalpojuma sniedzējiem kas darījumu apliecina ar reģistrētu kvīti.Norādām, ka MK noteikumu Nr.96 82.1.apakšpunkts atteicas tikai uz darījumu apliecināšanu ar noformētu reģistrēto kvīti, nevis uz elektroniski sagatavoto reģistrēto kvīti, kā to raksta Finanšu ministrija savā atzinumā (reģistrētās kvīts un elektroniski sagatavotās reģistrētās kvīts apzīmējumi ir noteikti MK noteikumu Nr.96 63.punktā). Līdz ar to Finanšu ministrijas apgalvojums, ka Veselības ministrijas sagatavotais noteikumu projekts “paredz atcelt prasību reģistrēto kvīti un elektroniski sagatavoto reģistrēto kvīti izsniegt par katru veselības aprūpes pakalpojumu sniedzēja veikto darījumu” ir neprecīzs. |  | **Noteikumu projekta 3.punkts:**“3. izteikt 82.1. apakšpunkta ievaddaļu šādā redakcijā: “82.1. darījumu apliecinot ar šo noteikumu 71.punktā minētajā kārtībā noformētu reģistrēto kvīti pēc darījuma partnera pieprasījuma:”. |
| 3. | **Noteikumu projekta 2.punkts:**“2. svītrot 78.4. apakšpunkta otro teikumu.” | **Finanšu ministrija**Noteikumu projekta iekļautais paredz atcelt arī pienākumu veselības aprūpes pakalpojumu sniedzējiem Valsts ieņēmumu dienesta (turpmāk — VID) iesniedzamajā pārskatā par kvīšu izlietojumu norādīt kvītīs iekļauto informāciju par preču pircēja vai pakalpojumu saņēmēja vārdu, uzvārdu un personas kodu un saņemta pakalpojuma nosaukumu. | **Nav ņemts vērā**Veselības ministrija nevar atbalstīt un piedāvā svītrot MK noteikumu Nr.96 78.4.punktā iekļauto prasību pārskatā par numurēto un VID reģistrēto kvīšu izlietojumu veselības aprūpes pakalpojumu sniedzējiem bez personas piekrišanas par katru izsniegto un anulēto reģistrēto kvīti norādīt cita starpā pakalpojuma saņēmēja vārdu, uzvārdu un personas kodu, kā arī sniegtā pakalpojuma veidu un apjomu, ņemot vērā, ka nav veikts izvērtējums par šādas veselības datu apstrādes atbilstību Regulai 2016/679. Nav vērtēts un analizēts arī minētās normas samērīgums attiecībā pret personām, kuras nevēlas sniegt brīvprātīgās gada ienākuma deklarācijas un nevēlas atgūt pārmaksāto iedzīvotāju ienākuma nodokli. Skatīt arī Veselības ministrijas izteiktos argumentus un pamatojumu izziņas par atzinumos sniegtajiem iebildumiem 1.punktā. |  | **Noteikumu projekta 2.punkts:**“2. svītrot 78.4. apakšpunkta otro teikumu.” |
| 4. | **Noteikumu projekts** | **Finanšu ministrija**Neatbalstām Veselības ministrijas sagatavoto noteikumu projektu, jo ar 2018.gada 18.decembra grozījumiem MK noteikumos Nr.96 veselības aprūpes sniedzējiem noteiktas tiesības nelietot elektroniskas ierīces un iekārtas, izsniedzot elektroniski sagatavoto reģistrēto kvīti, tika noteiktas kā izvēles norma — alternatīva kases aparātu, hibrīda kases aparātu vai kases sistēmu lietošanai. Jānorāda, ka minēto grozījumu mērķis bija atvieglot veselības aprūpes pakalpojumu sniedzēju administratīvo slogu, dodot izvēles iespēju darījumu reģistrācijai izsniegt elektroniskas kvītis, tas sagatavojot pakalpojumu sniedzēju izmantotājas speciālajās datorsistēmās (piemēram, “Ārsta birojs” vai “BlueBridge”), tomēr vienlaicīgi nosakot arī prasības reģistrēto darījumu datu drošībai un fiskālai uzraudzībai. Norādām, ka, atbalstot Veselības ministrijas virzītos grozījumus, netiks sasniegts sākotnēji izvirzītais mērķis.Fiskālai datu drošībai tika iekļauta prasība katrai elektroniski sagatavotai reģistrētai kvītij veikt *Hash SHA-1* vai *Hash SHA-256* kontrolsummas aprēķinu, līdzīgi kā tas ir noteikts elektronisko ierīču un iekārtu tehniskajās prasības. Fiskālas datu drošības mērķiem tika noteikts arī, ka kvītī jānorāda tie paši rekvizīti, kas jānorāda elektroniskas ierīces vai iekārtas čekā, tai skaita, sniegtais pakalpojums un pacienta vārds, uzvārds, personas kods, savukārt kvīts jāizsniedz par katru darījumu. Fiskālo uzraudzību nodrošina arī pārskatā par kvīšu izlietojumu norādīta detalizēta informācija, kas tiktu iesniegta VID un ko VID vienlaicīgi izmantotu arī iedzīvotāju ienākuma nodokļa pārmaksas atmaksas veikšanai.Tādējādi nav izprotams Veselības ministrijas sagatavotais grozījums saglabāt veselības aprūpes pakalpojumu sniedzējiem izvēles tiesības nelietot elektroniskas ierīces vai iekārtas, izsniedzot elektroniski sagatavotas reģistrētas kvītis, bet vienlaicīgi atceļot tās prasības, kuras nodrošinātu VID iespēju veikt fiskālo uzraudzību un administrēšanas pasākumus. | **Nav ņemts vērā**Veselības ministrija nepiekrīt Finanšu ministrijas apgalvojumam, ka Veselības ministrijas virzītos grozījumos netiks sasniegts sākotnēji izvirzītais mērķis: dodot izvēles iespēju darījumu reģistrācijai izsniegt elektroniski sagatavotās reģistrētās kvītis, noteikt arī prasības reģistrēto darījumu datu drošībai un fiskālai uzraudzībai.Pirmkārt, Veselības ministrijas sagatavotais noteikumu projekts nemaina kārtību, kāda tika noteikta ar 2018.gada 18.decembra grozījumiem MK noteikumos Nr.96 attiecība uz elektroniski sagatavotās reģistrētās kvīts izsniegšanu par katru darījumu, jo piedāvā svītrot 82.1.apakšpunkta palīgteikumu “bet veselības aprūpes pakalpojumu sniedzējs – katru darījumu”, kas attiecas tikai uz reģistrētām kvītīm saskaņā ar MK noteikumu Nr.96 63.punktā noteiktiem apzīmējumiem.Otrkārt, MK noteikumi Nr.96, kā arī MK 2014.gada 11.februāra noteikumi Nr.95 “Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām” neparedz, ka elektroniskās ierīces vai iekārtas čekā būtu jānorāda pakalpojuma saņēmēja vārds, uzvārds un personas kods par katru darījumu, tātad šī prasība veselības aprūpes pakalpojumu sniedzējiem, kas izraksta elektroniski sagatavotās reģistrētās kvītis, ir uzlikta papildus nevis līdzvērtīgi rekvizītiem, kas jānorāda elektroniskās ierīces vai iekārtas čekā.Treškārt, attiecībā uz Finanšu ministrijas apgalvojumu, ka “fiskālo uzraudzību nodrošina arī pārskatā par kvīšu izlietojumu norādīta detalizēta informācija”, Veselības ministrija norāda, ka ir jāievēro samērīgums starp fiskālo uzraudzību un nodokļu administrēšanu un personas tiesībām uz privātās dzīves neaizskaramību un būtisku cilvēktiesību ierobežojumu nevar pamatot tikai ar iespēju tādējādi vienkāršot fiskālās uzraudzības administrēšanu. |  | **Noteikumu projekts Veselības ministrijas piedāvātajā redakcijā** |

Informācija par starpministriju (starpinstitūciju) sanāksmi vai elektronisko saskaņošanu

|  |  |
| --- | --- |
| Datums | 03.04.2019 |
|  |  |
| Saskaņošanas dalībnieki | Tieslietu ministrija, Finanšu ministrija  |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

II. Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  |  |  |  |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Svetlana Batare

|  |
| --- |
| (par projektu atbildīgās amatpersonas vārds un uzvārds) |
| Veselības ministrijas Nozares budžeta plānošanas departamenta direktora vietniece |
| (amats) |
| 67876042 |
| (tālruņa un faksa numurs) |
| Svetlana.Batare@vm.gov.lv |
| (e-pasta adrese) |